Pühapäevasel koguperepeol avaneb ka  mitu põnevat, kogu suveks avatuks jäävat installatsiooni. Üks neist, Vana-Kalasadama kaldapealsele paigaldatav luuleautomaat on osa Tallinn 2011 ja MTÜ Kirbutsirkuse suveprojektist "Murepunktide kett", millega leiavad endale linna kõikvõimalikes paigus koha pealtnäha igapäevased aparaadid, nagu parkimis- ja pangaautomaadid, valgusfoorid, telefonid, valjuhääldid ja postkastid. Lähemal vaatusel selgub aga, et aparaat käitub kuidagi kummaliselt. Mereäärne luuleautomaat loeb soovi korral luulet kolmes keeles - eesti, inglise ja vene keeles.